12251075 | Jaarboeke 2016 | Universiteit van Pretoria
Program: MSc Projekbestuur
12251075 Fakulteit Ingenieurswese, Bou-omgewing en Inligtingtegnologie Duur van studie: 2 jaar Totale krediete: 256
Tensy die Dekaan, op aanbeveling van die betrokke departementshoof, anders besluit, word die magistergraad toegeken op grond van eksamens in kursuswerk en ’n miniverhandeling of ’n verhandeling (insluitend ’n eksamen oor die verhandeling). ’n Minimum van 256 krediete word vereis vir die MIng (Ingenieursbestuur), MIng (Projekbestuur), MSc (Ingenieursbestuur)- en die MSc (Projekbestuur)-programme. ’n Miniverhandeling (64 krediete) en kursuswerk (192 krediete) word in die program ingesluit. Geen erkenning sal verleen word vir krediete wat tydens studie vir die BIngHons of die BScHons verwerf is nie. Die leergang word in oorleg met die betrokke departementshoof bepaal. Enige spesifieke module word aangebied op voorwaarde dat ’n sekere minimum getal studente daarvoor inskryf, soos bepaal deur die departementshoof en die Dekaan. Raadpleeg die betrokke departementshoof oor die samestelling van ’n sinvolle nagraadse studieprogram, asook oor die leerinhoud van die modules. Raadpleeg ook die betrokke departementele nagraadse brosjures.
Die toelatingsvereiste vir die MSc (Projekbestuur) is ’n BScHons of ’n gelykwaardige kwalifikasie.